Brekkuþorp í Mjóafirði síðasti byggðakjarninn til að tengjast ljósleiðara Höfundur : Gunnar Gunnarsson • Skrifað : 02. desember 2019 . Nýr veruleiki blasir við Mjófirðingum því íbúar í Brekkuþorpi hafa nú aðgengi að ljósleiðaratengingu . Áfanganum var fagnað með heimsókn samgönguráðherra þangað á föstudag . Ráðherrann vonar að betri og öruggari fjarskiptatenging efli búsetuskilyrði í firðinum . „ Það er ánægjuefni að vera með ykkur hér í dag . Þetta er gleðidagur fyrir okkur sem stefnum á að jafna aðstöðu íbúa um allt land , “ sagði Sigurður Ingi Jóhannsson , ráðherra samgönguráðherra , í kaffisamsæti sem haldið var í félagsheimilinu Sólbrekku í tilefni dagsins . Þrýstingur á að koma fjarskiptamálum Mjófirðinga í lag jókst verulega eftir að rafmagnslínan frá Seyðisfirði slitnaði í mikilli hæð í óveðri árið 2014 . RARIK fór þá að koma raflínum í jörð og úr varð að Neyðarlínan nýtti tækifærið til að leggja ljósleiðara þangað . Fjarskiptamál Mjófirðinga hafa verið óörugg um árabil . Í þorpinu stendur fjarskiptamastur og úr því berast boð upp í annað mastur á Mjóafjarðarheiði . Á vetur hefur brugðið við að sendingarnar hafa fallið niður . Þá rofnar samband bæði farsíma - og heimasíma jafnt innan fjarðarins , sem við umheiminn . „ Markmiðið er að koma á öruggum samskiptum . Vonandi þarf nú ekki lengur maður , sem varð 75 ára í gær að hlaupa niður í skip til að tala í radíó þannig Mjófirðingar geti átt samskipti , “ sagði Sigurður Ingi og vísaði þar til Sigfúsar Vilhjálmssonar , bónda á Brekku í Mjóafirði . „ Öflug fjarskipti eru forsenda þess að við getum sagt með sanni að við getum valið okkur búsetu og starfað við hvað sem er , hvar sem er , “ bætti ráðherrann við . Tenging Mjóafjarðar er hluti af landsverkefninu Ísland ljóstengt . Til stendur að halda áfram að leggja ljósleiðara yfir til Norðfjarðar til að tryggja hringtengingu . Sigurður Ingi sagði að töluvert verk hefði verið að koma ljósleiðaranum til Mjóafjarðar . Að því verki hefði komið margir aðilar . Mjóafjarðarverkefnið var eitt þriggja sem í sumar fengu samanlagt rúmar 70 milljónir úr Fjarskiptasjóði . RARIK og Neyðarlínan lögðu strenginn auk þess sem fjarskiptafélagið Míla og sveitarfélögin Fjarðabyggð og Seyðisfjarðarkaupstaður tóku þátt í verkinu . „ Það hefur verið verið bras að koma þessu á . Það þurfti einbeitta aðila sem skildu hvorki orðin „ nei “ né „ erfiðleikar “ , “ sagði hann . “ Jón Björn Hákonarson , forseti bæjarstjórnar Fjarðabyggðvar , var einn af þeim sem fagnaði áfanganum . „ Við höfum líkt og íbúarnir haft áhyggjur af fjarskiptamálum , eða fjarskiptaleysi , í Mjóafiðri , “ sagði hann . Hann rifjaði upp að á ýmsu hefði gengið við lagninguna . „ Þegar ég fékk um það símtal í sumar að strengirnir sem komu til landsins væru ekki af réttri gerð féll mér allur ketill í eld . Ég trúði ekki að þetta væri ekki að fara að takast . En strengjunum var reddað . “